gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8171, del 16-11-2017 (2017/10447)

Correcció d'errades de la licitació número CNMY17/0303/145. Obres de condicionament d'un tram del riu Serpis al seu pas per l'Orxa.
-----------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10106


Data del document
:   10-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte d'obres

Correcció d'errades de la licitació número CNMY17/0303/145. Obres de condicionament d'un tram del riu Serpis al seu pas per l'Orxa. [2017/10970]  
Advertit error material en l'anunci de licitació número CNMY17/0303/145, obres de condicionament d'un tram del riu Serpis al seu pas per l'Orxa, publicat en el Diari Oficial de la Generalitat Valenciana del dia 10 de novembre de 2017 (DOGV 8167), en l'apartat 8.a d'aquest, referit a la presentació d'ofertes.  
Considerant el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, que estableix que l'Administració podrà en qualsevol moment, d'ofici, rectificar els errors materials, de fet o aritmètics existents en els seus actes.  
Fent ús de les atribucions que em confereix l'article 28.1 de la Llei 5/1983, de 30 de desembre, del Consell, resolc:  
Rectificar l'error produït en els termes següents.  
  
On diu:  
«a) Data límit de presentació: fins a les 14.00 hores del setzé dia natural, comptador des de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, diumenge o festiu, es prorrogarà fins al primer dia hàbil següent»;  
  
Ha de dir:  
«a) Data límit de presentació: fins a les 14.00 hores del vint-i-sisé dia natural, comptador des de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, diumenge o festiu, es prorrogarà fins al primer dia hàbil següent».  
  
  
València, 10 de novembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 7956, del 12-01-2017 (2016/9869)

Notificació de la sentència dictada en el procediment ordinari número 1249/2009.
--------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9869


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 1249/2009. [2016/9869]  
En el judici ordinari número 1249/2009 s'ha dictat la sentència en què consta, com a demandant, Caixarenting, SA, i, com a demandat, Caron Joyce Smith.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica de protecció de dades.  
  
  
Torrevieja, 30 de novembre de 2016.- El lletrat de l'Administració de justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8015, del 05-04-2017 (2017/2492)

Informació pública de la convocatòria per a la provisió d'una butaca d'acadèmic de número.
------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2492


Organisme emissor
:   Reial Acadèmia de Medicina de la Comunitat Valenciana

Tipus de document
:   Anunci

Informació pública de la convocatòria per a la provisió d'una butaca d'acadèmic de número. [2017/2492]  
Per un acord d'aquesta Reial Acadèmia, en la sessió ordinària del dia 22 de desembre de 2016, es convoca la provisió d'una butaca d'acadèmic de número adscrita a Clínica Mèdica i les seues especialitats, Hematologia. Està reservada a metges amb grau de Doctor en Medicina i Cirurgia amb residència en qualsevol lloc de la Comunitat Valenciana.  
  
Segons el que disposa l'article 9 del reglament de la corporació, els aspirants hauran de complir les condicions següents:  
Primera: ser espanyol.  
Segona: estar en possessió del grau de doctor.  
Tercera: tindre deu anys com a mínim d'exercici professional.  
Quarta: haver-se distingit amb publicacions originals d'importància i sobre temes que corresponguen a la vacant a què aspiren, o tindre una pràctica de reconegut prestigi.  
Les propostes hauran d'anar firmades per tres acadèmics de número, així com la relació de mèrits i publicacions dels interessats, i un exemplar de les més destacades.  
Haurà d'acreditar-se amb un certificat acadèmic la condició de doctor, llevat dels catedràtics o professors titulars d'universitat que puguen ser proposats. En cap cas s'admetran sol·licituds directes. Els impresos que han de presentar-se a la secretaria de la corporació acadèmica estan a disposició dels acadèmics de número a la secretaria esmentada.  
  
El termini de presentació de les propostes serà de 30 dies a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
València, 20 de març de 2017.- El president: Antonio Llombart Bosch.
Diari Oficial de la Generalitat Valenciana


Sumari del DOGV 8046, del 23-05-2017 (2017/3687)

Notificació de la sentència dictada en el procediment de divorci contenciós número 257/2016.
--------------------------------------------------------------------------------------------

### Dades del document

Número de DOGV
:   8046

Data del DOGV
:   23-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3687


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 257/2016. [2017/3687]  
Judici: família, divorci contenciós número 000257/2016.  
Part demandant: María Muñoz Casañ.  
Part demandada: Djibril Varore.   
Sobre: divorcis no consensuats.  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanda plantejada per María Muñoz Casañ, i en representació seua per la procuradora dels tribunals Rosa M.ª Correcher Pardo i assistida de la lletrada Concepción Mazón Ros, contra Djibril Varore, declarat en rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar al llibre corresponent, portar-ne un testimoniatge a les actuacions originals, notificar-la a les parts i fer-los saber que, contra aquesta sentència, s'hi podrà interposar en aquest jutjat un recurs d'apel·lació, dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions que té aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior l'ha llegida i publicada el jutge que la va dictar, de forma legal i en el mateix dia de la seua data.»  
  
Atés que es desconeix el domicili o la residència actuals de la part demandada, per la resolució de 23 de setembre de 2016, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació.  
  
  
València, 26 d'abril de 2017.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8048, del 25-05-2017 (2017/3583)

Formalització del contracte número 1/2017. Difusió de diferents accions de l'Institut Valencià de Competitivitat Empresarial (IVACE) a través de campanyes de publicitat i promoció en els mitjans de comunicació.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3583


Data del document
:   05-04-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 1/2017. Difusió de diferents accions de l'Institut Valencià de Competitivitat Empresarial (IVACE) a través de campanyes de publicitat i promoció en els mitjans de comunicació. [2017/3583]  
En compliment del que disposa l'article 154.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, es fa pública la formalització del contracte de la difusió de diferents accions de l'Institut Valencià de Competitivitat Empresarial (IVACE) a través de campanyes de publicitat i promoció en els mitjans de comunicación.  
  
1) Entitat adjudicadora  
a) Organisme: Institut Valencià de Competitivitat Empresarial (IVACE).  
b) Dependència que tramita l'expedient: Àrea de Suport.  
c) Número d'expedient: 1/2017.  
d) Adreça d'internet del perfil de contractant:   
http://www.contratación.gva.es  
  
2) Objecte del contracte  
a) Tipus de contracte: serveis.  
b) Descripció: contractació de la difusió de diferents accions de l'Institut Valencià de Competitivitat Empresarial (IVACE) a través de campanyes de publicitat i promoció en els mitjans de comunicació.  
c) CPV: 79341000-6 Serveis de publicitat.  
d) Mitjà de publicació de l'anunci de licitació: Diari Oficial de la Generalitat Valenciana.  
e) Data de publicació de l'anunci de licitació: 8 de febrer de 2017.  
  
3) Tramitació i procediment  
a) Tramitació: ordinària.  
b) Procediment: obert.  
  
4) Valor estimat del contracte  
a) 208.000 euros (dos-cents huit mil euros), IVA exclòs.  
  
5) Pressupost base de licitació  
Import net 208.000 euros; IVA 21 % 43.680 euros; import total 251.680 euros.  
  
6) Formalització del contracte  
a) Data d'adjudicació: 30 de març de 2017.  
b) Data de formalització del contracte: 5 d'abril de 2017.  
c) Contractista: Media Planning Levante, SL.  
d) Import d'adjudicació:  
Import net 208.000 euros; IVA 21 % 43.680 euros; import total 251.680 euros.  
e) Avantatges de l'oferta adjudicatària: per ser l'oferta seleccionada la més avantatjosa econòmicament per a l'Administració.  
  
València, 5 d'abril de 2017.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 7980, del 15-02-2017 (2017/736)

Notificació de la interlocutòria dictada en el rotlle d'apel·lació número 889/2016.
-----------------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/736


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 889/2016. [2017/736]  
La Secció Sisena de l'Audiència Provincial de València ha dictat, en el rotlle d'apel·lació número 889/2016, la interlocutòria que té l'encapçalament i la part dispositiva que són com segueix:  
  
«Poder judicial Audiència Provincial de València  
Secció Sisena  
Rotlle número 889/2016  
Interlocutòria número 467  
President: Vicente Ortega Llorca.  
Magistrades: María Mestre Ramos i M.ª Eugenia Ferragut Pérez.  
València, 29 de novembre de 2016  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació, interposat contra la interlocutòria de data 17 de febrer de 2016, dictada en el judici d'execució hipotecària número 251/2013, del Jutjat de Primera Instància número 2 de Picassent, sobre el caràcter abusiu de la clàusula de venciment anticipat.  
Han sigut parts en el recurs, com a apel·lant, la demandant d'execució, Santander Consumer Finance, SA, representada per la procuradora Remedios Lozano Ortega i defensada per l'advocat Francisco Javier Hurtado Esteban.  
Hi és ponent Vicente Ortega Llorca, qui expressa el parer del tribunal.  
Part dispositiva  
1. Desestimem el recurs interposat per Santander Consumer Finance, SA.  
2. Confirmem la interlocutòria objecte d'apel·lació.  
3. Imposem a la recurrent les costes d'aquesta alçada.  
Procediu amb el dipòsit constituït per a recórrer d'acord amb la disposició addicional 15a de la Llei orgànica del poder judicial.  
Aquesta interlocutòria és ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Així ho pronunciem, manem i firmem.»  
  
I perquè es publique en el Diari Oficial de la Generalitat Valenciana, a fi que es notifique a les parts incomparegudes, Francisca Martínez Moreno i Gerardo Tudela Molina.  
  
València, 30 de gener de 2017.- El lletrat de l'Administració de justícia substitut: Manuel Cazalilla Hoyofrío.
Diari Oficial de la Generalitat Valenciana


Sumari del DOGV 8190, del 14-12-2017 (2017/10178)

Formalizació del contracte número 2017 0092 - SU 032. Subministrament i substitució de la gespa artificial i aspersors de turbina del reg del camp de futbol de les pistes esportives del Campus de Tarongers.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10623


Data del document
:   20-11-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalizació del contracte número 2017 0092 - SU 032. Subministrament i substitució de la gespa artificial i aspersors de turbina del reg del camp de futbol de les pistes esportives del Campus de Tarongers. [2017/10521]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Unitat de Gestió de Subministraments.  
c) Número d'expedient: 2017 0092 € SU 032.  
d) Adreça d'internet del perfil de contractant:   
http://www.uv.es/contratacion.  
  
2. Objecte del contracte  
a) Tipus de contracte: subministraments.  
b) Descripció de l'objecte: gespa artificial i aspersors de turbina.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció de diversos criteris.  
d) Mitjà de publicació de l'anunci de licitació: Diari Oficial de la Generalitat Valenciana.  
e) Data de publicació de l'anunci de licitació: 31 de juliol de 2017, número 8095.  
  
4. Valor estimat del contracte  
185.950,41 euros (IVA exclòs).  
  
5. Pressupost base de licitació  
a) Pressupost base de licitació, IVA inclòs: 225.000,00 euros.  
b) Pressupost base de licitació, IVA exclòs: 185.950,41 euros.  
c) Import de l'IVA (21 %): 39.049,59 euros.  
  
6. Formalització del contracte  
a) Data d'adjudicació: 10 de novembre de 2017.  
b) Data de formalització: 15 de novembre de 2017.  
c) Contractista: Mondo Ibérica, SA.  
d) Import d'adjudicació: 164.985,53 euros (IVA inclòs)  
  
València, 20 de novembre de 2017.- El vicerector d'Economia, Infraestructures i Tecnologies de la Informació: Juan Luis Gandía Cabedo.
Diari Oficial de la Generalitat Valenciana


Sumari del DOGV 8181, del 30-11-2017 (2017/9784)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament turístic en el terme municipal d'Alacant. Expedient DIC -17/0130.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8181

Data del DOGV
:   30-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9784


Data del document
:   21-08-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament turístic en el terme municipal d'Alacant. Expedient DIC -17/0130. [2017/9784]  
Pel fet que s'ha admés a tràmit, d'acord amb el que preveu la Llei 5/2014, de 25 de juliol, de la Generalitat, d'ordenació del territori, urbanisme i paisatge, l'expedient DIC-17/0130, promogut per Cornelia Bambacht, per a campament turístic, ubicat al polígon 36, parcel·les 46 i 48, del terme municipal d'Alacant, per mitjà del present edicte se sotmet a informació pública el projecte de l'actuació, de conformitat amb el que disposa l'apartat a de l'article 206.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, durant el qual pot ser examinat en la pàgina web http://www.habitatge.gva.es/web/urbanismo/documentos-en-tramitacion-en-los-servicios-territoriales, així com en el Servei Territorial d'Urbanisme d'Alacant, siti en l'avinguda d'Aguilera, número 1, cinquena planta d'aquesta capital.  
  
  
Alacant, 21 d'agost de 2017. El cap del Servei Territorial d'Urbanisme: Miguel Nicolás Halabi Antón.
Diari Oficial de la Generalitat Valenciana


Sumari del DOGV 8198, del 26-12-2017 (2017/11790)

RESOLUCIÓ de 7 de desembre de 2017, del sotssecretari de la Vicepresidència i Conselleria d'Igualtat i Polítiques Inclusives, per la qual es disposa el cessament de Jorge Iván Castañón Ortega com a personal eventual.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8198

Data del DOGV
:   26-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11039


Data del document
:   07-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 7 de desembre de 2017, del sotssecretari de la Vicepresidència i Conselleria d'Igualtat i Polítiques Inclusives, per la qual es disposa el cessament de Jorge Iván Castañón Ortega com a personal eventual.  
  
  
 [2017/11340]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14 de juliol), així com el Decret 185/2015, de 16 d'octubre, del Consell, pel qual es regula el personal i llocs de naturalesa eventual de l'Administració de la Generalitat (DOGV 7640, 21 d'octubre), i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Únic  
El cessament de Jorge Iván Castañón Ortega, assessor de la secretaria del Consell, amb efectes de 7 de desembre de 2017, agraint-li els serveis prestats.  
  
València, 7 de desembre de 2017. - El sotssecretari, p. d. (R 29.02.2016; DOGV 7736, 08.03.2016): Francesc Gamero Lluna.
Diari Oficial de la Generalitat Valenciana


Sumari del DOGV 8167, del 10-11-2017 (2017/10321)

Extracte de la Resolució de 30 d'octubre de 2017, del rector de la Universitat Politècnica de València, per la qual es convoca premi al millor treball fi de grau sobre la temàtica de fluids supercrítics.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10589


Data del document
:   30-10-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 30 d'octubre de 2017, del rector de la Universitat Politècnica de València, per la qual es convoca premi al millor treball fi de grau sobre la temàtica de fluids supercrítics. [2017/10435]  
BDNS (Identif.): 369691  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans:  
  
Primer. Beneficiaris  
Podran participar en aquest certamen els estudiants que a l'acabament del termini de sol·licituds complisquen els següents requisits:  
Haver finalitzat els estudis de grau en el curs 2016/2017.  
Haver realitzat el treball sobre extracció amb fluids supercrítics.  
  
  
Segon. Objecte  
L'objecte d'aquesta convocatòria és la concessió d'un premi a l'alumne amb el millor treball final de grau sobre la temàtica relacionada amb fluids supercrítics presentat en la Convocatòria 2016/2017.  
  
Tercer. Bases reguladores  
Accessibles en http://www.upv.es/contenidos/CATAINIA/  
  
Quart. Quantia  
S'estableix un premi de 1.500 euros.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza en el termini de 20 dies hàbils a partir del dia de la publicació en el DOGV.  
  
València, 30 d'octubre de 2017.- El rector: Francisco José Mora Mas.